# Υφολογικά στοιχεία 5ης ενότητας

Μπορεί το παρόν έργο του Πλάτωνα να είναι φιλοσοφικό και μάλιστα της μορφής του αφηγημένου διαλόγου, αλλά αυτό δε στερεί από το κείμενο τα λογοτεχνικά εκείνα στοιχεία που καταξιώνουν την πλατωνική γραφίδα ως μια από τις ικανότερες στη χρήση της ελληνικής γλώσσας. Η ζωντάνια, η αμεσότητα και το γλαφυρό ύφος του κειμένου ενισχύονται στην ενότητα αυτήν και από τα επόμενα σχήματα λόγου, που εξωραΐζουν ακόμη περισσότερο το πλατωνικό κείμενο:

**α) παρηχήσεις:**

-*ἄλλην ἡντινοῦν τέχνην ἥν μή ἐστιν* (παρήχηση του ν)

-*παντί μετεῖναι αὐτῆς, ταῦτα* (παρήχηση του τ)

-*τίς οὕτως ἀνόητος ὥστε τι τούτων* (παρήχηση του τ)

-*ὧν ἔστιν ἕν* (παρήχηση του ν)

**β) σχήματα κατ' άρσιν και θέσιν:**

-*οὐ φύσει ... οὐδ' ἀπό τοῦ αὐτομάτου, ἀλλά διδακτόν*

-*οὐδέ κολάζει ... ἀλλά ἐλεοῦσιν*

**γ) πολυσύνδετα:**

-*οὐδείς θυμοῦται οὐδέ νουθετεῖ οὐδέ διδάσκει οὐδέ κολάζει*

*-ἐξ ἐπιμελείας καί ἀσκήσεως καί διδαχῆς*

*-οἵ τε θυμοί καί αἱ κολάσεις καί αἱ νουθετήσεις*

*-καί ἡ ἀδικία καί ἡ ἀσέβεια καί συλλήβδην τό πᾶν.*

**δ) κλίμακα**

*-θυμοῦται ... νουθετεῖ ... διδάσκει ... κολάζει*